Subject: konzi41_chinese

From: [email-masked] (Weizhong Shi)
Date: 17 Aug 93 19:18:47 GMT

儒行第四十一

鲁哀公问于孔子曰：夫子之服，其儒服与？孔子对曰：丘少居鲁，衣逢掖之衣；
长居宋，冠章甫之冠，丘闻之也：君子之学也博，其服也乡，丘不知儒服。

哀公曰：敢问儒行。孔子对曰：遽数之不能终其物，悉数之，乃留更仆，末可终也。

孔子侍曰：儒有席上之珍以待聘，夙夜强学以待问，怀忠信以待举，力行以待取，
其自力有如此者。 

儒有衣冠中，动作慎；其大让如慢，小让如伪；大则如威，小则如愧；
其难进而易退也，粥粥若无能也，其容貌有如此者。 

儒有居处齐难，其坐起恭敬，言必先信，行必中正；道途不争险易之利，
冬夏不争阴阳之和；爱其死以有待也，养其身以有为也，其备豫有如此者。 

儒有不宝金玉而忠信以为宝，不祈土地，立义以为土地，不祈多积，
多文以为富；难得而易禄也，易禄而难畜也；非时不见，不亦难得乎，
非义不合，不亦难畜乎，先劳而后禄，不亦易禄乎，其近人有如此者。 

儒有委之货财，淹之以乐好，见利不夸其义；劫之以众，沮之以兵，
见死不更其守；蛰虫攫博，不程勇者，引重鼎不程其力；往者不悔，
耒者不豫，过言不再，流言不极，不断其威，不习其谋，其特立有如此者。 

儒有可亲而不可劫也，可近而不可迫也，可杀而不可辱也。．其居处不淫，
其饮食不溽。其过失可微辨而不可面数也，其刚毅有如此者。 

儒有忠信以为甲胄，礼义以为干橹，戴仁而行，抱义而处，虽有暴政，
不更其所，其自立有如此者。 

儒有一亩之宫，环堵之室，筚门圭窬，蓬户壅墉，易衣而出，并日而食，
上答之，不敢以疑，上不答，不敢以陷，其仕有如此者。

儒有今人与居，故人与稽，今世行之，后世以为楷。设弗逢世，上弗援，
下弗推。谗陷之民，有比党而危之者，身可危而志不可夺也。虽危，起居竟
信其志，犹将不忘百姓之病也。其忧思有如此者。

儒有博学而不穷，笃行而不倦，幽居而不淫，上过而不困。礼之，
以和为贵；忠信之美，优游之法，举贤而众毁，方而瓦合。其宽裕有如此者。

儒有内称不避亲，外举不避怨。程功积事，推贤而进达之，不望其报。
君得其志，苟利国家，不求富贵。其举贤援能有如此者。

儒有闻善以相告也，见善以相示也，爵位相先也，患难相死也，久相待也，
远相致也。其任举有如此者。

儒有澡身而浴德，陈言而伏，静而正之，上弗知也，露而翘之，又不急为也。
不临深而为高，不加少而为多；世治不轻，世乱不沮，同弗与异，弗非也。
其特立独行有如此者。

儒有上不臣天子下，不事诸侯，慎静而尚宽，强毅以与人，博学以知服近，
文章砥厉廉隅虽分国如锱铢，不臣不仕。其规为有如此者。

儒有合志同方，营道同术，并立则乐，相下不厌，久不见，闻流言不信。
其行本方，立义同而进，不同而退。其交友有如此者。

温良者，仁之本也；敬慎者，仁之地也；宽裕者，仁之作也；逊接者，
仁之能也；礼节者，仁之貌也；言谈者，仁之文也；歌乐者，仁之和也；
分散者，仁之施也，儒皆兼此而有之，犹且不言仁也。其尊让有如此者。

儒有不陨获于贫贱，不充诎于富贵，不累君王，不累长上，不闵有司，
故曰儒。今众人之命儒也妄，常以儒相诟病。